CELEX: 32012R1022
Language: el
Date: 2012-11-06 00:00:00
Title: Εκτελεστικός κανονισμός (ΕΕ) αριθ. 1022/2012 της Επιτροπής, της 6ης Νοεμβρίου 2012 , για την τροποποίηση του εκτελεστικού κανονισμού (ΕΕ) αριθ. 700/2012 για τη μείωση αλιευτικών ποσοστώσεων που διατέθηκαν για ορισμένα αποθέματα το 2012 λόγω της υπεραλίευσης κατά το προηγούμενο έτος

7.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 307/70
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1022/2012 ΤΗΣ ΕΠΙΤΡΟΠΉΣ
   της 6ης Νοεμβρίου 2012
   για την τροποποίηση του εκτελεστικού κανονισμού (ΕΕ) αριθ. 700/2012 για τη μείωση αλιευτικών ποσοστώσεων που διατέθηκαν για ορισμένα αποθέματα το 2012 λόγω της υπεραλίευσης κατά το προηγούμενο έτος
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 105 παράγραφοι 1, 2 και 3,
   Εκτιμώντας τα ακόλουθα:
   
               (1)
            
            
               Ύστερα από τη δημοσίευση του εκτελεστικού κανονισμού (ΕΕ) αριθ. 700/2012 της Επιτροπής, της 30ής Ιουλίου 2012, για τη μείωση αλιευτικών ποσοστώσεων που διατέθηκαν για ορισμένα αποθέματα το 2012 λόγω της υπεραλίευσης κατά το προηγούμενο έτος (2), οι αλιευτικές αρχές της Πολωνίας διαπίστωσαν και κοινοποίησαν ένα λάθος στις δηλώσεις αλιευμάτων που εκφορτώθηκαν στη χώρα τους από τη Δανία.
            
         
               (2)
            
            
               Ύστερα από διαβούλευση με τις αρχές της Δανίας, αυτές επιβεβαίωσαν και διόρθωσαν το λάθος όσον αφορά τη δήλωση.
            
         
               (3)
            
            
               Ύστερα από την εν λόγω διόρθωση, προκύπτει ότι οι ποσοστώσεις της Πολωνίας σχετικά με τα αποθέματα ρέγγας και παπαλίνας για το 2011 στην περιοχή IIIa (HER/03A. και SPR/03A) δεν αποτέλεσαν αντικείμενο υπεραλίευσης.
            
         
               (4)
            
            
               Επομένως, οι μειώσεις των αλιευτικών ποσοστώσεων ρέγγας και παπαλίνας του 2012 για την Πολωνία στην περιοχή IIIa, οι οποίες καθορίζονται στο παράρτημα του εκτελεστικού κανονισμού (ΕΕ) αριθ. 700/2012, δεν πρέπει πλέον να ισχύουν.
            
         
               (5)
            
            
               Συνεπώς, ο εκτελεστικός κανονισμός (ΕΕ) αριθ. 700/2012 θα πρέπει να τροποποιηθεί αναλόγως και οι τροποποιήσεις θα πρέπει να έχουν αναδρομική ισχύ έως την ημέρα δημοσίευσης του εν λόγω κανονισμού.
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του εκτελεστικού κανονισμού (ΕΕ) αριθ. 700/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 31 Ιουλίου 2012.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Νοεμβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 343 της 22.12.2009, σ. 1.
   
      (2)  ΕΕ L 203 της 31.7.2012, σ. 52.
   
      ΠΑΡΑΡΤΗΜΑ
      Στο παράρτημα του εκτελεστικού κανονισμού (ΕΕ) αριθ. 700/2012, στη σελίδα 57, διαγράφονται οι παρακάτω δύο γραμμές:
      
                  PL
               
               
                  HER
               
               
                  03A.
               
               
                  Ρέγγα
               
               
                  IIIa
               
               
                  0,00
               
               
                  38,20
               
               
                  —
               
               
                  38,20
               
               
                  1
               
               
                   
               
               
                   
               
               
                  38,20
               
            
                  «…»
               
            
                  PL
               
               
                  SPR
               
               
                  03A
               
               
                  Παπαλίνα
               
               
                  IIIa
               
               
                  0,00
               
               
                  119,60
               
               
                  —
               
               
                  119,60
               
               
                  1
               
               
                   
               
               
                   
               
               
                  119,60